  Туспуктэм: Илья Питалев, фотохост-агентство РИА Новости Майя Бывальцева Москваын «Россия» адӟытон-форумын (0+) 90 выль кызъёсты ӝуатӥзы: 89-эз – улосвылъёслэн, со пӧлын Удмуртилэн, но одӥгез адӟытонлэн. Ужрадэ Тол Бабай но пыриськиз. Со сярысь элькун тӧролэн но кивалтэтлэн пресс-службазы ивортӥз. « Выль ар кызъёсты ӝуатон Выль арез пусъёнлы кутскон сётэм выллем луиз. Толлэн нырысетӥ нуналаз но матэктӥсь праздник азьын Россиын вань улӥсьёслы котькуд нунал умой мылкыд сӥзисько » Тол Бабай 90 кызъёс 360 сюрс выль ар тылъёсын чеберъямын. Адӟытон йылпумъяськеме бере, писпуосты ВДНХ вӧзы мерттозы. Улосвылъёслэсь азинсконъёссэс возьматон вылысь радъям «Россия» адӟытон-форум 12-тӥ оштолэзёзь ужалоз. 5-тӥ толсуре ВДНХ-ын Удмуртилэн нуналэз (0+) ортчоз. Нунал ӵоже лулчеберет но ужъя программаосы пыриськыны луоз, нош 19 часысен 21 часозь «Мы из Удмуртии» концерт (0+) возьматозы.   Тегъёс: Москва Выльар Удмуртия ТолБабай  